Os miembros d'o Comité d'Interpresa tiene como función prencipal negociar y fer cumplir o convenio colectivo, pero ta ixo l'Estatuto d'os Treballadors lis asigna un conchunto de facultatz en l'articlo 64 d'o E.T., como recibir información d'o interpresario en materia de sancions greus, accidents, absentismos, evolución d'a interpresa... cusirar o cumplimiento d'a normativa laboral y d'a Seguridat Social, fer informes en determinaus casos como reestructuración de plantillas, formación, ERE's, etc. A lei regula en favor d'os representants legals d'os treballadors un ixambre de garantías ta fer cara a posibles actuacions interpresarials que podesen fer entrepuces a la suya labor, comoson: No puede despedir-los u sancionar-los entre que fayan as suyas funcions ni tampoco, dica dimpués d'una anyada d'o suyo mandato.